stanford-oval/wikipedia huggingface dataset:
לוקה (עיר)

לוּקָה (באיטלקית: ‏Luccaקובץ:It-Lucca.ogg‏Ⓘ‏) היא עיר בטוסקנה שבצפון-מרכז איטליה. העיר שוכנת על רמה ליד הנהר סרקיו ולא רחוק מאזור החוף של הים הליגורי. העיר היא בירת נפת לוקה, וגרים בה 87,467 תושבים (נכון ל-2012).
היסטוריה

לוקה היא עיר עתיקה שנוסדה על ידי האטרוסקים והפכה לקולוניה רומית בשנת 180 לפני הספירה. רשת רחובות העיר העתיקה עדיין משמרים את תכנון הרחובות הרומים, במקום בו נמצאת כיכר סן מישל היה הפורום הרומי של העיר ועדיין אפשר לראות שרידים של אמפי תיאטרון בכיכר דל-אנפיטארטו. בשנת 56 לפנה"ס התקיימה בעיר ועידת לוקה שבה הוכרז הטריומוויראט הראשון.
בימי הביניים המוקדמים, היא הייתה בירתה של טוסקנה בתקופת השלטון של השושלת הקרולינגית עד שנת 1000 לערך, אז עברה הבירה לפירנצה. עם זאת, היא שמרה על עצמאותה מול פירנצה במסגרת הרפובליקה של לוקה. לאחר קונגרס וינה (1814) הועברה העיר לשלטון בית הבסבורג האוסטרי ועד 1847 הייתה עיר עצמאית במסגרת דוכסות לוקה, אז התמזגה לדוכסות הגדולה של טוסקנה עד איחוד איטליה (1859). העיר מפורסמת בין היתר בחומות שמקיפות אותה שנבנו בתקופת הרנסאנס בין 1504 ו-1645 ונותרו בשלמותן, למרות שהעיר התרחבה מעבר לחומות.
בלוקה נולד מלחין האופרות הנודע ג'אקומו פוצ'יני (1858 - 1924). בחזית ביתו בכיכר ציטדלה (piazza citadella) מוצב פסלו של המלחין.
בסוף המאה ה-19 בעיר התגוררה ג'מה גלגני שנפטרה בשנת 1903 וקיבלה הכרה כקדושה על ידי הכנסייה. שרידיה נשמרים בכנסייה מחוץ לחומות העיר העתיקה.
אירועי תרבות

בכל קיץ מתקיים בלוקה פסטיבל מוזיקת רוק ופופ. בין האמנים שהופיעו בלוקה נמנים אריק קלפטון, פלסיבו, מאסיב אטאק, רוג'ר ווטרס, טרייסי צ'פמן וסנטנה.
ב-13 בספטמבר מתקיימת בעיר "תהלוכת הצלב הקדוש" ובה משתתפים בני נוער ומבוגרים בתחפושות מימי הביניים.
בכל שנה בסוף אוקטובר מתקיים בעיר פסטיבל קומיקס וגיימינג שנחשב לגדול מסוגו באירופה (אנ'). כמו כן מתקיימים בלוקה אירועי תרבות נוספים, בהם פסטיבל קולנוע, פסטיבל צילום, פסטיבל ג'אז, פסטיבל מוזיקה קלאסית ותערוכות אמנות.
יהדות לוקה

בלוקה הייתה קהילה יהודית חשובה ואף ישיבה עוד מימי הביניים. משפחת קלונימוס, שהשפיעה השפעה מכרעת על התפתחות הלימוד התורני באשכנז, היגרה מלוקא שבלומברדיה (ייתכן שהמדובר בלוקה של היום) למגנצא (מיינץ). לעניין הגירתה של המשפחה הוקדש מחקר משמעותי בחקר יהדות ימי הביניים. כמו כן, ידוע שעיקר פעילותו התורנית של רבי משולם בן קלונימוס, מגדולי הדור במאה העשירית, הייתה בלוקא, ולא במגנצא. ראב"ע מעיד על עצמו שכתב את פירושו לתורה בעיר זו.
בתקופת מלחמת העולם השנייה והשואה ניצלו רבים מיהודי לוקה על ידי רשת "דלאסם", שהייתה חלק מתנועת המחתרת האיטלקית. לאחר המלחמה הקים את הקהילה מחדש ג'ורג'ו ניסים, יהודי פעיל המחתרת האיטלקית, יחד עם רעייתו מרים.
ראו גם

ועידת לוקה
הערות שוליים

↑  His life - Puccini Museum - Casa natale di Giacomo Puccini, Puccini Museum (באנגלית בריטית)
↑  אברהם גרוסמן, חכמי אשכנז הראשונים (קורותיהם, דרכם בהנהגת הציבור, יצירתם הרוחנית), הוצאת מאגנס, ירושלים תשמ"א, עמ' 29
↑  פירוש האבן עזרא על בראשית ל"ג, י'
| --- | --- |
בקרת זהויות :  NLI: 987007552647105171  BNE: XX453305  BnF: cb11942509n (data)  GND: 4074354-8  LCCN: n79008245  MusicBrainz: 3e28831d-509a-423e-87a5-9f9ad818f7fd  NARA: 10045221  NKC: ge443837  NLG: 177208  SUDOC: 027368122  VIAF: 127825027   WorldCat (עם VIAF): 127825027 
ערך זה הוא קצרמרבנושא איטליה. אתם מוזמנים לתרום לוויקיפדיה ו.
פסל פוצ'יני בחזית ביתו בלוקה, בכיכר ציטדלה
כיכר הגיבורים

כיכר הגיבורים (בהונגרית: Hősök tere, קרי: הֶשֶק טֶרֶה) היא הכיכר המרווחת ובעלת הרושם הגדול ביותר בבודפשט ברובע 14 (זוגלו) של העיר. במובן הצר יותר הכיכר מכילה את אנדרטת המילניום. כיכר הגיבורים, יחד עם שדרת אנדראשי בחזיתה, היא אתר מורשת עולמית. בצידה המזרחי, המישורי של העיר.
תבנית הכיכר היא של קשת בחצי-עיגול ("סהר"), במרכזה עמוד זיכרון הקרוי "אנדרטת המילניום", בקשת מוצבים פסליהם של אישים מ-1000 שנות ההיסטוריה של הונגריה, מול הקשת נמצאת הכניסה הראשית של הפארק העירוני של בודפשט ומשני צידי הכיכר נמצאים מבנים בעלי חזית דומה, המוזיאון לאמנות יפה והיכל האמנות.
הכיכר שימשה לכינוסים המוניים. הכינוס הגדול ביותר האחרון בכיכר היה ב-16 ביוני 1989, כאשר קהל של 250,000 איש כיבד את ארונו של אימרה נוג', ממנהיגי המרד ההונגרי של 1956, שהוצא להורג על ידי השלטון הסובייטי ב-1958.
יחד עם שדרת אנדראשי החוצות את העיר ומובילות לכיכר (מגדת הדנובה לערך), נכללת הכיכר באתר המורשת העולמית של בודפשט.
כיכר הגיבורים והקו הראשון של הרכבת התחתית של בודפשט בתחילת המאה ה-20
המלאך גבריאל בראש העמוד עם כתר הונגריה והצלב הכפול
פסטיבל הנוער הקומוניסטי ב-1949 או 1951
הקמת הכיכר

הכיכר תוכננה כחלק מחגיגות אלף שנים לכיבוש המדיארי של הונגריה ב-1896, אך הקמתה נשלמה רק ב-1900. במקביל להקמת הכיכר נסלל גם הקו הראשון של הרכבת התחתית של בודפשט, הראשון באירופה, פרט לזה של לונדון, שהכיכר מהווה את אחת מתחנותיו.
אנדרטת המילניום

אנדרטת המילניום מורכבת מעמוד אבן בן 36 מטרים המוקף בפסלי ברונזה של שבעת ראשי השבטים המדיארים שכבשו את הונגריה ב-896 ובראשם, רוכב בחזית, ארפאד.
בראש העמוד מוצב פסל של המלאך גבריאל, המציין סיפור מראשית התנצרותה של הונגריה לפיו ביקש אישטוון הראשון, מלך הונגריה מן האפיפיור סילבסטר השני כי יכיר בו כמלך נוצרי. האפיפיור סירב בתחילה, אך לאחר שהופיע בחלומו המלאך גבריאל וציווה עליו להסכים לבקשה, נעתר. הפסל אוחז בידיו בשניים מסממני השלטון של המלוכה ההונגרית - הכתר של אישטוון הקדוש וצלב פטריארכי (צלב כפול).
לפני העמוד נמצאת מצבת "קבר החייל האלמוני" של הונגריה. המצבה סמלית בלבד ואיש אינו קבור תחתיה. היא מוקדשת ל"גיבורים אשר מסרו את חייהם למען חירות עמם והעצמאות הלאומית".
מאחורי העמוד מצויות שתי קבוצות פסלים סימבוליים של שני גברים ושתי נשים. הצמדים מתארים את העמל והשפע ואת התהילה והידע.
אנדרטת המילניום > הפסלים בסהר

משני צידי אנדרטת המילניום נפרשת קשת הגיבורים. מתחת לפסלי הגיבורים ניצבים לוחות ברונזה המתארים סצנות מן ההיסטוריה ההונגרית.
| 0 | 1 | 2 | 3 | 4 |
| --- | --- | --- | --- | --- |
| אישטוון הראשון, מלך הונגריה מקבל את הכתר מידי שליח האפיפיור, 1000 |  |  | לאסלו הראשון, מלך הונגריה |  |
| קלמן, מלך הונגריה אוסר על שריפת מכשפות |  |  | אנדראש השני, מלך הונגריה  מוביל מסע הצלב החמישי |  |
| בלה הרביעי, מלך הונגריה   משקם את הארץ לאחר הפלישה המונגולית, 1247 |  |  | קארוי הראשון, מלך הונגריה |  |
| לאיוש הראשון, מלך הונגריה  כיבוש נאפולי, 1370 |  |  | יאנוש הוניאדי   המצור על בלגרד, 1456 |  |
| מתיאש הוניאדי עם מלומדים |  |  | אישטוואן בוצ'קאי   חייליו מביסים את צבא האימפריה האוסטרית, 1606 |  |
| גאבור בתלן  כורת ברית עם בוהמיה, 1620 |  |  | אימרה טקיי  קרב סיקסו, 1588 |  |
| פרנץ ראקוצי  (נסיך טרנסילבניה) 1700 |  |  | לאיוש קושוט עם איכרי הערבה ההונגרית |  |
הערות שוליים

↑  rough guide
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
| --- | --- |
בקרת זהויות :  GND: 4261219-6  VIAF: 242650085   WorldCat (עם VIAF): 242650085 
קשת בכיכר הגיבורים - מוארת בלילה
כריס נילסן

כריסטפור "כריס" נילסן (באנגלית: Christopher "Chris" Nilsen; נולד ב-13 בינואר 1998) הוא אתלט אמריקאי סגן האלוף האולימפי (טוקיו 2020) וסגן אלוף העולם (יוג'ין 2022) בקפיצה במוט. הוא שיאן צפון אמריקה באולם (6.05 מטר).
ביוגרפיה

נילסן גדל בקנזס סיטי בנם של מארק וקארן. היה שיאן ארצות הברית לתיכונים בקפיצה במוט. בשנים 2016–2020 למד לתואר ראשון בקינסיולוגיה וניהול ספורט באוניברסיטת דקוטה הדרומית. ב-2016 סיים שביעי באליפות העולם באתלטיקה עד גיל 20. הוא זכה פעמיים רצופות באליפות ה-NCAA בקפיצה במוט, ב-2018 וב-2019. במשחקים הפאן-אמריקאיים שהתקיימו בלימה ב-2019 זכה במדליית זהב בתוצאה של 5.76 מטר.
באולימפיאדת טוקיו שהתקיימה ב-2021 זכה במדליית כסף בשיא אישי של 5.97 מטר, אחרי המנצח ארמנד דופלנטיס (6.02 מטר). ב-2022 עבר לראשונה גובה של 6 מטר בתחרות באולם. במרץ 2022 קבע שיא צפון אמריקה של 6.05 מטר בתחרות באולם ברואן. באליפות העולם באתלטיקה באולם 2022 זכה במדליית ארד בתוצאה של 5.90 מטר. במאי קבע שיא אישי באצטדיון של 6.00 מטר. באליפות העולם באתלטיקה 2022 זכה במדליית כסף בתוצאה של 5.94 מטר לאחר דופלנטיס שקבע שיא עולם של 6.21 מטר.
שיאים אישיים > אצטדיון

קפיצה במוט: 6.00 מטר (2022)
שיאים אישיים > אולם

קפיצה במוט: 6.05 מטר (2022), שיא צפון אמריקה
לנינגרדסקי פרוספקט

| --- | --- |

לנינגרדסקי פרוספקט הוא הרחוב הרחב ביותר במוסקבה
 מידע כללי
 על שם:  לנינגרד
 אורך:  5.6 ק"מ 
 מיקום
 עיר:  מוסקבה
 רובע:  בגובוי, איירופורט, סוקול, חורושיובסקי
 קואורדינטות:  55°47′34″N 37°32′54″E﻿ / ﻿55.792777777778°N 37.548333333333°E﻿ / 55.792777777778; 37.548333333333
  מפת מיקום  מפה מפורטת   (למפת מוסקבה מוגדלת) לנינגרדסקי פרוספקט(למפת מוסקבה רגילה) לנינגרדסקי פרוספקט  he tabBackground:;tabBorder:#aaa;defaultTab:0;
 
לנינגרדסקי פרוספקט (ברוסית: Ленинградский проспект) היא שדרה במחוז האדמיניסטרטיבי הצפוני של מוסקבה, אחד מנתיבי התחבורה החשובים ביותר של הבירה.
גלריה

בניין בסגנון קלסיציזם סטליניסטי
VTB ארנה
ארמון פטרובסקי
מגדל Skylight, המשרד הראשי של חברת VK
המלון ההיסטורי סובייטסקאיה
הכניסה לתחנת מטרו פטרובסי פארק, וכניסה צפונית לתחנת  מטרו דינמו
אלקון טאוור
הערות שוליים

↑  https://www.socium-a.ru/news/article/vidy-iz-okon-istoriya-leningradskogo-prospekta-v-a-18247
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
לוקה איוואנושץ

לוּקָה אִיוָואנוּשֵׁץ (בקרואטית: Luka Ivanušec; נולד ב-26 בנובמבר 1998 בוואראז'דין שבקרואטיה) הוא כדורגלן קרואטי המשחק בעמדת קשר הכנף בקבוצת פיינורד מליגת העל ההולנדית ובנבחרת קרואטיה.
קריירת מועדונים > לוקומוטיבה זאגרב

איוואנושץ גדל במחלקות הנוער של נובי מארוף, ואראז'דין ולוקומוטיבה זאגרב. בשנת 2015 החל לשחק בקבוצה הבוגרת של לוקומוטיבה זאגרב במסגרת ליגת העל הקרואטית. הוא ערך 78 הופעות ליגה במדי המועדון, בהן הבקיע תשעה שערים.
קריירת מועדונים > דינמו זאגרב

ב-19 באוגוסט 2019 חתם איוואנושץ ב-דינמו זאגרב מליגת העל הקרואטית. איוואנושץ ערך את הופעת הבכורה שלו במועדון ב-31 באוגוסט 2019 בהפסד של קבוצתו 0–1 להיידוק ספליט. את שער הבכורה שלו עבור המועדון כבש איוואנושץ ב-6 בנובמבר 2019 בתיקו 3–3 של קבוצתו נגד שחטאר דונצק במסגרת שלב הבתים של עונת 2019/2020 בליגת האלופות. בארבע העונות הראשונות שלו במועדון זכה בארבע אליפויות קרואטיה. והבקיע 37 שערים ב-175 הופעות במועדון.
קריירת מועדונים > פיינורד

ב-25 באוגוסט 2023 חתם איוואנושץ על חוזה ל-5 שנים בפיינורד מליגת העל ההולנדית. ב-3 בספטמבר 2023 ערך איוואנושץ את הופעת הבכורה שלו במועדון בניצחון 5–1 על אוטרכט במסגרת המחזור ה-4 בעונת 2023/2024 בליגת העל ההולנדית. ב-16 בספטמבר 2023 כבש איוואנושץ את שער הבכורה שלו עבור פיינורד בניצחון 6–1 של קבוצתו על הירנפיין במסגרת המחזור ה-5 בליגה.
קריירה בינלאומית

ב-11 בינואר 2017 ערך איוואנושץ את הופעת הבכורה שלו בנבחרת קרואטיה, בתיקו 1-1 נגד נבחרת צ'ילה במשחק ידידות. ב-14 בינואר 2017 הבקיע את שער הבכורה שלו בנבחרת, בתיקו 1-1 נגד נבחרת סין במשחק ידידות.
הוא היה חלק מסגל הנבחרת לטורניר יורו 2020 בשנת 2021, וערך שלוש הופעות בטורניר.
נכלל בסגל נבחרת קרואטיה לטורניר יורו 2024.
תארים

אליפות קרואטיה (4): 2019/2020, 2020/2021, 2021/2022, 2022/2023
הגביע הקרואטי (1): 2020/2021
הסופר קאפ הקרואטי (2): 2022, 2023
הגביע ההולנדי (1): 2023/2024
הערות שוליים

↑  Ivanušec potpisao za Dinamo! באתר הרשמי של דינמו זאגרב, 19 באוגוסט 2019 (בקרואטית)
↑  Door onze sportredactie, Feyenoord heeft Kroatisch international Ivanusec na lang wachten eindelijk binnen, NU, ‏2023-08-25 (בהולנדית)
↑  Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
| נבחרת קרואטיה – יורו 2020 |
| --- | --- | --- |
|  1 ליבאקוביץ' •  2 ורסאלקו •  3 בארישיץ' •  4 פרישיץ' •  5 צ'אלטה-צאר •  6 לוברן •  7 ברקאלו •  8 קובאצ'יץ' •  9 קראמריץ' •  10 מודריץ' •   11 ברוזוביץ' •  12 קאליניץ' • 13 ולאשיץ' •  14 בודימיר • 15 פשאליץ' • 16 שקוריץ' • 17 רביץ' • 18 אורשיץ' • 19 באדל • 20 פטקוביץ' • 21 וידה • 22 יוראנוביץ' • 23 סלוגה • 24 ברדאריץ' • 25 גברדיול • 26 איוואנושץ • מאמן: דאליץ' |  1 ליבאקוביץ' •  2 ורסאלקו •  3 בארישיץ' •  4 פרישיץ' •  5 צ'אלטה-צאר •  6 לוברן •  7 ברקאלו •  8 קובאצ'יץ' •  9 קראמריץ' •  10 מודריץ' •   11 ברוזוביץ' •  12 קאליניץ' • 13 ולאשיץ' •  14 בודימיר • 15 פשאליץ' • 16 שקוריץ' • 17 רביץ' • 18 אורשיץ' • 19 באדל • 20 פטקוביץ' • 21 וידה • 22 יוראנוביץ' • 23 סלוגה • 24 ברדאריץ' • 25 גברדיול • 26 איוואנושץ • מאמן: דאליץ' | קרואטיה |
| נבחרת קרואטיה – יורו 2024 |
| --- | --- | --- |
|  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' |  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' | קרואטיה |
לואיז ברילי

| --- | --- |

לואיז ברילי
 לידה:  27 במרץ 1979 (בת 45) בוזיט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2002 
 מקום לימודים:  אוניברסיטת קיימברידג'  Kimbolton School  גירטון קולג'  מכון לי סטרסברג לתיאטרון ולקולנוע  Dame Alice Harpur School 
 פרופיל ב-IMDb
 
לואיז ברילי (באנגלית: Louise Brealey; נולדה ב-27 במרץ 1979), הידועה גם בשם לו ברילי, היא שחקנית, סופרת ועיתונאית אנגלייה. היא מוכרת בעיקר מהופעותיה בדמות האחות רוקסן בירד בסדרה "חדר מיון" ובתפקיד מולי הופר בסדרה "שרלוק".
ביוגרפיה

ברילי נולדה בבוזיט (אנ') שבמחוז נורת'האמפטונשייר באנגליה. היא למדה בבית הספר קימבולטון, והמשיכה ללמוד היסטוריה באוניברסיטת קיימברידג'. אחר כך למדה משחק במכון לי סטרסברג לתיאטרון ולקולנוע בניו יורק אצל המורה לליצנות פיליפ גולייה.
ביוגרפיה > כתיבה

ברילי כתבה ביקורות וטורים על קולנוע, אמנות ומוזיקה מאז נעוריה. היא כתבה עבור מגזינים שונים בהם "Premiere UK", "אמפייר", "רדיו טיימס", "SKY", מגזין המוזיקה "The Face", מגזין הקולנוע "Neon", ו"טוטאל פילם". היא ערכה את הספר "Anarchy and Alchemy: The Films of Alejandro Jodorowsky" שיצא לאור ב-2007 בהוצאת "Creation Books".
עד אפריל 2009 הייתה ברילי סגנית עורך של מגזין "Wonderland". היא ראיינה את ליב טיילר בכתבת השער בפברואר/מרץ. המחזה הראשון שכתבה "האפיפיורית יוהנה" הוצג ב-2013 על ידי התיאטרון הלאומי לנוער (אנ').
ביוגרפיה > הפקה

במרץ 2012 הפיקה והייתה שותפה לכתיבה של הדרמה הקומית לילדים "The Charles Dickens Show" ששודרה ב-BBC2. בסדרה כיכבה בירלי עצמה והשתתפו ג'ף רול, רופרט גרייבס, ניל דאג'ן, נתניאל פרקר, לינדה בארון, האניסאקל ויקס, רופרט יאנג, Adjoa Andoh, סם קלי, ג'פרי סטריטפילד, פיונה באטן ומריה גייל.
ביוגרפיה > משחק > טלוויזיה

הופעת הבכורה של ברילי בטלוויזיה הייתה בסדרת הדרמה של ה-BBC "חדר מיון" בדמות האחות רוקסי בירד. ב-2005 גילמה את ג'ודי סמולוויד בסדרת הטלוויזיה "הצוואה", עיבוד של ה-BBC לרומן "בית קדרות". אחר כך שיחקה בסדרה הקומית "מאיו" בדמות אנוראק, העוזרת של מאיו (אליסטר מק'גוון). הסדרה ירדה אחרי עונה אחת בלבד. היא נבחנה לתפקיד רוז טיילר, המלווה של הדוקטור בסדרה "דוקטור הו".
ברילי שיחקה בתפקיד משני בסדרה "חוק וסדר: UK" (אנ').
ברילי גילמה את דמותה של מולי הופר בארבע עונות של סדרת הדרמה "שרלוק" של סטיבן מופאט ומארק גאטיס.
ביוגרפיה > משחק > תיאטרון

הופעת הבכורה של ברילי בתיאטרון הייתה בשנת 2001 בדמות סופי בת ה-14 בהפקה של מקס סטפורד-קלארק של המחזה "Sliding With Suzanne" מאת ג'ודי אפטון בתיאטרון רויאל קורט שבלונדון.
ב-2005 שיחקה ברילי בתפקיד ילדת הפלא תומסינה במחזה "ארקדיה" מאת טום סטופארד בתיאטרון בריסטול אולד ויק. ב-"The Mail on Sunday" תוארה הופעתה כ"מצוינת", ובדיילי טלגרף נכתב "הערב שייך לתומסינה של לו ברילי".
אחר כך כיכבה במחזה זוכה הפרסים "After The End" עבור תיאטרון Paines Plough, שהוצג בתחילה ברוסיה וביולי 2006 הוצג באוף ברודוויי.
ברילי עבדה פעמיים עם סר פיטר הול. הפעם הראשונה הייתה ב-2007 שבה הופיעה בתפקיד הראשי במחזה "נל הקטנה" מאת סיימון גריי לצדם של מייקל פנינגטון וטים פיגוט-סמית. המחזה מבוסס על הספר "האישה הנעלמת" מאת קלייר טומלין, ביוגרפיה על אלן טרנן שהייתה אהובתו של צ'ארלס דיקנס. המחזה מתאר את סיפור חייה מגיל 17 עד 44. ברילי זכתה לשבחים על הופעתה שתוארה כ"מצוינת" (דיילי מייל), "מרשימה" (The Stage), "משכנע מאוד" (אינדפנדנט), ו"מדהים" (British Theatre Guide)
שנה אחר כך ליהק אותה הול לתפקיד סוניה בהפקה של המחזה "הדוד וניה" שהוצג בתיאטרון רוז בלונדון. באינדפנדנט השוו את הופעתה לג'ואן פונטיין בסרט "רבקה".
ב-2011 גילמה את הבת של ג'וליאן באראט ודון מקיצ'ן במחזה "מבקר המדינה" בבימויו של ריצ'רד ג'ונס.
ב-2012 הופיעה ברילי עם סטיבן מנגן במחזה "Birthday" מאת ג'ו פנהל בבימויו של רוג'ר מיצ'ל, וגילמה שלוש דמויות, קסנדרה, אנדרמאכה והלן מטרויה, במחזה "נשות טרויה" בתיאטרון גייט בלונדון.
בפברואר 2014 כיכבה ברילי במחזה "העלמה יוליה" מאת יוהאן אוגוסט סטרינדברג בתיאטרון סיטיזנס בגלאזגו. את המחזה ביים דומיניק היל ועיבד זיני האריס. בגרסה זו העלילה מתרחשת בשנות העשרים של המאה העשרים, 40 שנה אחרי הזמן במחזה המקורי, ומקום ההתרחשות הוא בהיילנדס בסקוטלנד.
ביוגרפיה > משחק > רדיו

ביולי 2008 שיחקה ברילי בדמות פומפיליה קומפריני בעיבוד ל-"The Ring and the Book" ששודר ברדיו 4 של ה-BBC בתוכנית "Classic Serial".
ברילי גילמה את אנה במחזה הרדיופוני "The Wall" מאת אד האריס ששודר בפברואר 2011.
ב-9 בדצמבר 2014 שיחקה ברילי בדמות "זינברה" בעיבוד של רדיו 3 ל-The Wager מאת ג'ובני בוקאצ'ו בהגשת טרי ג'ונס.
ב-2014 השתתפה ברילי בעיבוד הרדיופוני של הספר "בשורות טובות" מאת ניל גיימן וטרי פראצ'ט.
ברילי השתתפה בקריאת ספר השמע על פי הספר "הבחורה על הרכבת" מאת פולה הוקינס בתפקיד מייגן היפוול.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002–2004 | חדר מיון | Casualty | רוקסן בירד | סדרת טלוויזיה |
| 2003 | פיית השיניים | The Tooth Faerie |  | סרט קצר |
| 2004 | אני רוצה אותך | I Want You |  | סרט קצר |
| 2005 | בית קדרות (הצוואה) | Bleak House | ג'ודי סמולוויד | מיני-סדרה |
| 2005 |  | The English Harem | סוזי | סרט טלוויזיה |
| 2006 | מאיו | Mayo | הארייט 'אנורק' טייט | קרדיט בשם לו ברילי |
| 2007 | אבי | Green | סרט טלוויזיה |  |
| 2008 | מלון בבילון | Hotel Babylon | קלואי | סדרת טלוויזיה (פרק אחד) |
| 2010– | שרלוק | Sherlock | מולי הופר |  |
| 2010 |  | Reuniting the Rubins | מירי רובינס |  |
| 2011 | חוק וסדר: UK | Law & Order: UK | ג'ואן | בפרק "Tick Tock" |
| 2011 | מלון מריגולד האקזוטי | The Best Exotic Marigold Hotel | ספרית | קרדיט לו ברילי |
| 2012 | המופע של צ'ארלס דיקנס | The Charles Dickens Show | נל טרנט / סקרוג' / טים הקטן | סדרת טלוויזיה |
| 2013 | האב בראון | Father Brown | אלינור נייט | בפרק "The Mayor and the Magician" |
| 2014 |  | Delicious | סטלה |  |
| 2014 | רחוב ריפר | Ripper Street | ד"ר אמליה פריין | סדרת טלוויזיה |
| 2015 | ויקטור פרנקנשטיין | Victor Frankenstein | נערת חברה סקסית |  |
| 2015 |  | Containment | סאלי |  |
| 2015 | המפקח ג'ורג' ג'נטלי | Inspector George Gently | ג'ו פרקר | בפרק "Gently Among Friends" |
| 2017 | קליקה | Clique | ג'וד מקדרמיד |  |
| 2017 | לחזור | Back | קאס |  |
| 2018 | ליל המכשפות | A Discovery of Witches | ג'יליאן צ'מברלין | סדרת טלוויזיה; 6 פרקים |
| 2019 | האלמנה | The Widow | ביאטריקס | סדרת טלוויזיה; 5 פרקים |
| 2022 | בריאן וצ'ארלס (אנ') | Brian and Charles | הייזל |  |
תפקידים בתיאטרון

| שנה | שם | שם באנגלית | תפקיד | במאי | תיאטרון |
| --- | --- | --- | --- | --- | --- |
| 2001 |  | Sliding with Suzanne | סופי | מקס סטפורד-קלארק (אנ') | תיאטרון רויאל קורט |
| 2005 | ארקדיה | Arcadia | תומאסינה | רייצ'ל קאוונה | בריסטול אולד ויק |
| 2006 |  | After the End | לואיז | רוקסנה סילברט | סיבוב הופעות בארצות הברית וברוסיה; אוף ברודוויי |
| 2007 | נל הקטנה | Little Nell | נל | פיטר הול (אנ') | התיאטרון המלכותי (באת') |
| 2008 | הדוד וניה | Uncle Vanya | סוניה | פיטר הול | תיאטרון רוז, קינגסטון (אנ') |
| 2008 |  | Pornography | שחקן 7 | שון הולמס | תיאטרון טראוורס (אנ') |
| 2009 |  | The Stone | האנה | ראמין גריי (אנ') | תיאטרון רויאל קורט |
| 2009 |  | The Ones That Flutter | ג'ולי ורייט | אבי רייט | תיאטרון 503 |
| 2010 |  | Country Music | לינזי | ליסה בלייר / אלינור וייל | וסט יורקשייר פלייהאוס |
| 2011 |  | Government Inspector | בתו של ראש העיר | ריצ'רד ג'ונס | יאנג ויק |
| 2012 | נשות טרויה | The Trojan Women | קסנדרה / אנדרמאכה / הלן מטרויה | כריסטופר היידון (אנ') | תיאטרון גייט (לונדון) |
| 2013 |  | The Herd | קלייר | הווארד דייוויס (אנ') | תיאטרון בוש |
| 2014 | מיס ג'ולי | Miss Julie | מיס ג'ולי | דומיניק היל (אנ') | תיאטרון סיטיזנס |
| 2014 |  | Letters Live |  |  | פסטיבל היי, ויילס |
| 2015 |  | Letters Live |  |  | פרימייסונס הול |
| 2015 |  | Husbands & Sons | ליזי הולרויד | מריאן אליוט (אנ') | התיאטרון הלאומי בלונדון ותיאטרון רויאל אקסצ'נג' במנצ'סטר |
הערות שוליים

↑  Day, Elizabeth (22 בינואר 2012). "Louise Brealey: 'I don't think Molly is really Sherlock's type'". The Observer. נבדק ב-11 בנובמבר 2012. {{cite news}}:  (עזרה)
↑  "LivTyler". Louisebrealey.com. אורכב מ-המקור ב-2018-01-10. נבדק ב-2014-01-23.
↑  Andrew Dickson. "From Sherlock to Pope Joan: actor Louise Brealey on writing her first play | Stage". The Guardian. נבדק ב-2014-01-23.
↑  Bannister, Rosie. "20 Questions: Louise Brealey". WhatsOnStage.com. נבדק ב-6 במאי 2015. {{cite web}}:  (עזרה)
↑  "BBC One - Sherlock - Molly Hooper". bbc.co.uk. נבדק ב-2 ביולי 2014. {{cite web}}:  (עזרה)
1 2  Urwin, Rosamund (7 בנובמבר 2012). "Sherlock's Molly: the original Cumberbitch". London Evening Standard. נבדק ב-11 בנובמבר 2012. {{cite news}}:  (עזרה)
↑  In Brits Off Broadway's 'After the End,' Abuse in a Fallout Shelter
↑  "Classic Serial". The Ring and The Book. BBC. נבדק ב-18 ביוני 2015. {{cite web}}:  (עזרה)
↑  "BBC Radio 3 - The Wire, The Wall". bbc.co.uk. 2012. נבדק ב-2 בספטמבר 2012. {{cite web}}:  (עזרה)
↑  Jones, Paul (5 בספטמבר 2014). "Neil Gaiman and Terry Pratchett's Good Omens to be adapted for Radio 4". Radio Times. נבדק ב-6 בספטמבר 2014. {{cite news}}:  (עזרה)
↑  "Letters Live: Epistolary Joy At Freemasons' Hall". Londonist.
| --- | --- |
בקרת זהויות :  GND: 1253360359  ISNI: 0000 0004 2756 4658  LCCN: no2008098278  MusicBrainz: 00fe1d64-caf0-47b0-af1d-62675eafc506  SUDOC: 191550523  VIAF: 78593861   WorldCat (עם VIAF): 78593861
לוקה אטנזיו

| --- | --- |
אין תמונה חופשית
 לידה:  23 במאי 1977 סרונו, איטליה 
 פטירה:  22 בפברואר 2021 (בגיל 43) גומה, הרפובליקה הדמוקרטית של קונגו 
 שם לידה:  Luca Attanasio 
 מדינה:  איטליה 
 השכלה:  אוניברסיטת בוקוני 
 
 
לוקה אטנזיו (באיטלקית: Luca Attanasio;‏ 23 במאי 1977 – 22 בפברואר 2021) היה דיפלומט איטלקי, שכיהן כשגריר ברפובליקה הדמוקרטית של קונגו משנת 2017 ועד מותו שם בפברואר 2021.
ראשית חייו

אטנזיו נולד ב־23 במאי 1977 בסרונו, לומברדיה, איטליה, לסלבטורה אטנזיו. הוא גדל בלימביאט בלומברדיה. הוא סיים את לימודיו בהצטיינות באוניברסיטת בוקוני בשנת 2001.